open-index/open-wikipedia-markdown huggingface dataset:
మాధురీ దీక్షిత్ సినిమాల జాబితా

alt=Madhuri Dixit is seen looking away from the camera.|thumb|దేధ్ ఇష్కియా ఆడియో విడుదల కార్యక్రమంలో మాధురీ
మాధురీ దీక్షిత్ ప్రముఖ బాలీవుడ్ నటి. 1984లో అబోధ్ సినిమాతో  తెరంగేట్రం చేశారు ఆమె. ఆ తరువాత ఆవారా బాప్(1985), స్వాతి(1986) వంటి సినిమాల్లో ఆమె నటించినా, వీటి వల్ల ఆమెకు పెద్దగా గుర్తింపు రాలేదు. 1988లో ఎన్.చంద్ర దర్శకత్వంలో వచ్చిన తెజాబ్ సినిమాతో ఆమెకు మొదటి హిట్ లభించింది. ఆ సంవత్సరానికిగానూ అతి ఎక్కువ వసూళ్ళు సాధించిన సినిమాగా నిలిచింది. ఈ సినిమాలో ఆమె డ్యాన్స్ చేసిన "ఎక్ దో తీన్" పాట పెద్ద హిట్ అయింది. ఇప్పటికీ చాలామందికి ఈ పాట, మాధురీ డ్యాన్స్ మర్చిపోరు. ఆ తరువాత ఆమె నటించిన రామ్ లఖన్(1989), త్రిదేవ్(1989), కిషన్ కన్హయ్యా(1990) వంటి సినిమాలు భారీ విజయాలు సాధించాయి. 1990లో ఆమె నటించిన దిల్ సినిమాతో మొదటి ఫిలింఫేర్ ఉత్తమ నటి పురస్కారం అందుకున్నారు మాధురీ. ఆ తరువాతి ఏడాది సాజన్, బేటా సినిమాల్లో నటించారు మాధురీ. బేటా సినిమాకు కూడా ఫిలింఫేర్ ఉత్తమ నటి పురస్కారం గెలుచుకోవడం విశేషం.

## Notes

## References

వర్గం:నటీమణుల సినిమా జాబితాలు
మెకాంగ్ నది

**మెకాంగ్ నది** (**Mekong River**) అనేది ఆసియా ఖండం యొక్క ఆగ్నేయ భాగంలో ఉన్న ఒక నది. ఇది చైనా, బర్మా, థాయిలాండ్, లావోస్, కంబోడియా, చివరగా వియత్నాం దేశాల గుండా ప్రవహిస్తుంది.

## మూలాలు

వర్గం:నదులు
కావూరి పూర్ణచంద్రరావు

thumb|కావూరి పూర్ణచంద్రరావు
**కావూరి పూర్ణచంద్రరావు** ఆశుకవి, అవధాని, రచయిత, విమర్శకుడు. 

## విశేషాలు
ఇతడు 1924, సెప్టెంబరు 3వ తేదీ వినాయకచవితి నాడు (రక్తాక్షి నామ సంవత్సర భాద్రపద శుద్ధ చవితి) కృష్ణా జిల్లా, గుడివాడ పట్టణంలో బగళాదేవి, సూర్యప్రకాశరావు దంపతులకు జన్మించాడు. ఇతని స్వగ్రామము చింతలపూడి అగ్రహారం. 

ఇతడు ఒకటవ క్లాసు నుండి అయిదవ క్లాసు వరకు గుడివాడ వీధిబడిలో చదువుకున్నాడు. పిదప గుడివాడ బోర్డు హైస్కూలులో థర్డు ఫారం నుండి ఎస్.ఎస్.ఎల్.సి వరకు చదివి 1943లో స్కూలు ఫైనల్ పరీక్షలో ఉత్తీర్ణుడైనాడు. తరువాత ఇతడు ఉద్యోగంలో చేరి ఉద్యోగం చేసుకుంటూ ఫ్రైవేటుగా ఇంటర్మీడియెట్, బి.ఎ., భాషా ప్రవీణ ప్రిలిమినరీ, బి.ఓ.ఎల్., ఎం.ఎ. పరీక్షలలో ఉత్తీర్ణుడైనాడు. ఇతని ప్రధాన విద్యాగురువు, అవధాన గురువు భమిడిపాటి అప్పయ్యశాస్త్రి.

ఇతడు మొదట విజయా కమర్షియల్ బ్యాంకులో స్టెనోగా ఉద్యోగంలో ప్రవేశించి, క్రమక్రమంగా విజయవాడలో ఎ.పి.వర్క్స్ సంస్థలో అకౌంట్స్ గుమాస్తాగా కొంతకాలం, భారత్ పిక్చర్స్‌లో టైపిస్టుగా కొంతకాలం, రేషనింగ్ ఆఫీసులో క్లర్క్‌గా కొంతకాలం, ఏషియన్ అష్యూరెన్స్ కంపెనీలో క్లర్క్‌గా మరికొంతకాలం పనిచేసి విజయవాడ ఆంధ్ర లయోలా కళాశాలలో తెలుగు ట్యూటర్‌గా చేరాడు. 1968లో తెలుగు ఉపన్యాసకుడిగా పదోన్నతి పొంది 1984లో పదవీ విరమణ చేశాడు.

## అవధానాలు
ఇతడు 1975-95 మధ్యకాలంలో సుమారు 100కు పైగా అష్టావధానాలు నిర్వహించాడు. చాలా వరకు విజయవాడలోనే అవధానాలు చేసినా హైదరాబాదు, గుంటూరు, మంగళగిరి, నర్సరావుపేట, మచిలీపట్నం, కంచికచర్ల, నందిగామ, ఆగిరిపల్లి, ఏలూరు, నర్సాపురం, అనంతపురం, నెల్లూరు మొదలైన చోట్ల కూడా తన అవధాన విద్యను ప్రదర్శించాడు. ఇతని అవధానాలలో సమస్య, దత్తపది, వర్ణన, నిషిద్ధాక్షరి, వ్యస్తాక్షరి, వారకథనము, యాంత్రికచిత్రము, అప్రస్తుత ప్రసంగము అనే అంశాలు ఉంటాయి.

ఇతని అవధానాలలో కొన్ని పూరణలు ఈ విధంగా ఉన్నాయి.

* సమస్య : రక్తి మించి సంసారి బైరాగి యయ్యె
పూరణ:కంటి శుక్లంబులును, పుప్పిపంటి నొప్పి
శక్తి హీనత, భార్యకు భక్తిలేమి
సుతుల నిర్లక్ష్యవైఖరి మతి చెఱుప; వి
రక్తి మించి సంసారి బైరాగి యయ్యె

* దత్తపది: ధాత - ఈశ్వర - బహుధాన్య - ప్రమాధి పదాలతో రామాయణార్థములో

పూరణ: ధరణిని రావణాసురుని దర్పమడంపగ నెంచి ధాత ఈ
శ్వర పరరూపమట్లు ప్రభవం బొనరించెను రామమూర్తిను
ర్వర బహుధాన్యవంతము పురంబగునట్టి అయోధ్య లోపలన్
పరమ ప్రమాదియై అసురభంజకుడయ్యె నతండు మెత్తురే


## రచనలు
ఇతడు ఈ క్రింది రచనలను చేశాడు.
# భీష్మచరిత్ర
# రాఘవపాండవీయము
# జన్నవాడ కామాక్షీ చరితామృతము
# నమస్సుమాలు
# ఆత్మబోధ
# స్వప్నవాసవదత్త
# భాగవత కథలు
# గజేంద్ర మోక్షము - శ్రీ కృష్ణలీలలు
# హోమియో చికిత్సలోని మెళకువలు
# అవధాన మంజరి
# సరస వినోదిని - సమస్యా పూరణము (అముద్రితం)

## సాహిత్య రూపకాలు
ఇతడు భువన విజయం, బ్రహ్మసభ, ఇందిరా మందిరం మొదలైన సాహిత్యరూపకాలలో మహాకవుల పాత్రలను పోషించి ప్రేక్షకుల మెప్పును పొందాడు.

## బిరుదులు
ఇతడికి **అవధాన సరస్వతి**,**అవధాని శిరోమణి** అనే బిరుదులు ఉన్నాయి.

## మూలాలు

వర్గం:1924 జననాలు
వర్గం:కృష్ణా జిల్లా అవధానులు
వర్గం:కృష్ణా జిల్లా రచయితలు
వర్గం:కృష్ణా జిల్లా ఉపాధ్యాయులు
దేవిశెట్టి కృష్ణారావు

**దేవిశెట్టి కృష్ణారావు** ప్రముఖ రంగస్థల నటులు.

## జననం
ఈయన 1958 ఆగష్టు 12న గుంటూరు జిల్లా, తెనాలిలో జన్మించారు.

## రంగస్థల ప్రస్థానం
చిన్నప్పటినుండి తన మేనమామలైన కన్నెగంటి నాసరయ్య, రాధగార్ల నాటకాలను చూసి పెరిగిన కృష్ణారావు నటనపై ఆసక్తిని పెంచుకొని నాటకరంగానికి వచ్చారు. తన అన్నగారైన సాయిబాబు, కృష్ణారావుకు ప్రప్రథమంగా మేకప్ వేసి నాటకాలలో ప్రోత్సహించాడు. మొదట్లో **రాజీనామా** నాటికలో నటించిన కృష్ణారావు, కాశీమోహన్ నేతృత్వంలో **ఛైర్మన్**, **అడ్రస్ లేని మనుష్యులు** వంటి నాటకాలలో నటించారు.

1978లో నన్నపనేని వెంకట్రావ్ స్మారకార్ధం కన్నెగంటి మధు, ఇతర మిత్రులతో జె.జె అండ్ యన్.వి.ఆర్. ఆర్టు థియేటర్ ను స్థాపించి, **కుక్క** నాటికను వివిధ పరిషత్తులలో ప్రదర్శించారు. పాత గుంటూరులో జరిగిన పరిషత్ లో కుక్క నాటికలోని పాలేరు పాత్రకుగానూ కృష్ణారావుకు ఉత్తమ పాత్రోచిత నటుడుగా బహుమతి లభించింది.

### నటించిన నాటకాలు - నాటికలు
* భయం
* చీకటి తెరలు
* రైలు ప్రమాదం
* రాజీనామా
* రేపేంది
* కన్యాశుల్కం
* అమ్మకానికో అబ్బాయి
* తపస్వీ
* కృష్ణపక్షం
* మానవుడు - చిరంజీవి
* పద్మవ్యూహం
* కొక్కొరొక్కో
* క్షణం
* ప్రశ్న
* దొంగ గారొస్తున్నారు - స్వాగతం చెప్పండి
* పూజా పుష్పం
* ఈనాడు
* పుటుక్కు జరజర డుబుక్కుమే

### రచించిన నాటకాలు
* క్షణం
* కర్తవ్యం

## మూలాలు
* దేవిశెట్టి కృష్ణారావు, నూరేళ్ల తెనాలి రంగస్థలి, నేతి పరమేశ్వశర్మ, పుట. 157.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:1950 జననాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
వర్గం:కన్యాశుల్కం నాటకం ప్రదర్శించిన ఆంధ్రప్రదేశ్ వ్యక్తులు
చందే (సంగీత వాయిద్యం)

కుడి|thumb|చందే డప్పు (ఎడమ చేయి వైపు వాయించడానికి అనువుగా పెట్టినది).
thumb|చందేను వాయిస్తున్నకళాకారులు
**చందే** అనేది దక్షిణ భారతదేశంలోని సంప్రదాయ, శాస్త్రీయ సంగీతంలో ఉపయోగించే డప్పు వంటి వాద్య పరికరం. ఎక్కువగా కర్ణాటక ప్రాంతంలో చేసే యక్షగానంలో ఈ డప్పును వాడతారు. ఈ పరికరానికి ముఖ్యంగా జానపద, శాస్త్రీయ, కర్ణాటక సంగీత పద్ధతులకు చెందిన లయ ఉంటుంది. హిందుస్థానీ సంగీతానికి చెందిన లయ ఉండటం అరుదే.  

చందే డప్పులో రెండు రకాలున్నాయి. ఉత్తర సంప్రదాయానికి చెందిన *బడగు తిట్టు చందే*, దక్షిణాది సంప్రదాయానికి చెందిన *తెంకు తిట్టు చందే*. కర్ణాటక, కేరళల్లోని కోస్తా ప్రాంతాల్లో ఈ రకమైన డప్పునుఎక్కువగా ఉపయోగిస్తారు. కర్ణాటక ప్రాంతంలో ఆడే యక్షగానంలో బడగు తిట్టు చందే రకమైన డప్పును వాడతారు. ఈ రకమైన డప్పు, కేరళలోవాడే చందే డప్పుకు నిర్మాణ విషయంలోనే కాక, ధ్వని విషయంలో  కూడా చాలా తేడాలుంటాయి.

## చరిత్ర
ప్రాచీన హిందూ శిల్పాల్లో, చిత్రాల్లో, పురాణాల్లో చందే గురించిన ప్రస్తావన ఉంది. ఎక్కువగా యుద్ధ సమయంలో ఈ వాద్య పరికరాన్ని వాడినట్టు ఆయా కళారూపాల్లో ఆధారాలు ఉన్నాయి. 3 కిలోమీటర్ల దూరం వరకు ఈ డప్పు శబ్దం వినిపిస్తుంది. అంతటి ధృడమైన లయ ఈ డప్పుకు ఉంది. గత 150 ఏళ్ళ నుంచీ మాత్రం ఈ డప్పును యక్షగానంలో వాడుతున్నారని కొంతమంది చరిత్రకారుల నమ్మకం.

పనస చెట్టు చెక్కతో ఈ డప్పును తయారు చేస్తారు. కన్నడ భాషలో దీని శరీరాన్ని గూడు అని పిలుస్తారు. ఈ డప్పును వాయించేవారు యక్షగానంలో వాడే తాళాలను అనుసరిస్తారు. ఈ తాళాలకు కర్ణాటక సంగీత తాళాలకు మధ్య సారూప్యతలు ఉంటాయి. దీని లయకు శాస్త్రీయ సంగీతంలో మూలాలు ఉండటమే కారణం.

## భాగాలు
కుడి|thumb|చందే డప్పు
డప్పు పైభాగంలోని వృత్తాకారాన్ని ఆవు చర్మంతో తయారు చేస్తారు. డప్పు తలనూ, కింద భాగాన్నీ కలుపుతూ 12 కర్రలు ఉంటాయి. సాధారణంగా డప్పు తలభాగం 32 సెంటీ మీటర్ల నుంచీ, 23 సెంటీ మీటర్లు ఉంటుంది. తలలోని వాయించే భాగం కొలత 20 సెంటీమీటర్లు. శృతి చేసుకునేందుకు వీలుగా డప్పు తల భాగంలో తాళ్ళు కడతారు. డప్పు తలభాగం మొత్తానికీ ఒక తాడు కడతారు. ఇది డప్పును పట్టుకునేందుకు వీలుగా ఉంటుంది. సాధారణంగా చందేను గాయకుల యొక్క పై షడ్జమంలో శృతి చేసుకుంటారు.

## వాయించే భంగిమ
చందేను రెండు కర్రలు ఉపయోగించి వాయిస్తారు. నిలువుగా, కొంచెం ఏటవాలుగా పట్టుకుని వాయిస్తారు. కింది భాగం నేలకు తగలకుండా జాగ్రత్తపడతారు.

## చందే కర్రలు
చందే డప్పును కొట్టే కర్రలను కన్నడలో చందే కొలు అని పిలుస్తారు. ఈ కర్రల పొడవును బట్టీ ఆకారం, మందం ఆధారపడి ఉంటాయి. నిజానికి రెండు కర్రలూ ఒకలా ఉండవు. ఎడమ చేతి వైపు కర్ర, కుడి చేతి వైపు కర్ర ఆకారం, పొడవూ వేరుగా ఉంటాయి. ఈ చందే డప్పు కర్రలు సాధారణంగా 28 సెంటీమీటర్ల పొడవు ఉంటాయి.
## మూలాలు


వర్గం:సంగీత వాయిద్యాలు
భమిడిపాటి జగన్నాథరావు

**భమిడిపాటి జగన్నాథరావు** కృష్ణాజిల్లాకు చెందిన కథారచయిత. ఇతడు కృష్ణా జిల్లా, గుడివాడలో 1934, డిసెంబర్ 1న జన్మించాడు. నాగపూర్ విశ్వవిద్యాలయం నుండి పబ్లిక్అడ్మినిస్ట్రేషన్‌లో ఎం.ఎ పట్టా పొందాడు. ఆంధ్రప్రదేశ్ రాష్ట్ర సమాచార పౌరసంబంధాల శాఖలో జాయింట్ డైరెక్టర్‌గా, ఆంధ్రప్రదేశ్ గవర్నర్‌కు ప్రెస్ సెక్రెటరీగా ఉద్యోగ బాధ్యతలు నిర్వహించి పదవీ విరమణ గావించాడు. 

## రచనలు
ఇతడు వ్రాసినవి కొన్ని కథలే అయినా అవి పాఠకుల, విమర్శకుల ప్రశంసలు పొందాయి. ఇతని కథలు ఆంధ్రపత్రిక, ఆంధ్రజ్యోతి, మాభూమి, జ్యోతి, జయశ్రీ, ఆహ్వానం, తెలుగు స్వతంత్ర, వార్త, రచన, నవ్య, చినుకు, ఇండియా టుడే తదితర పత్రికలలో అచ్చయ్యాయి. మూడు కథా సంపుటాలుగా వెలువడ్డాయి. 
### కథల జాబితా
కథానిలయంలో లభ్యమౌతున్న ఇతని కథలు కొన్ని: 

# అడుగుజాడలు
# అనుతాపం అనురాగం
# అపరంజి పంజరం
# చిత్రనళీయం
# చూపు
# చేదునిజం
# జాజిపూలు
# జీవనరాగం 
# జీవితపు విలువలు
# దాహం
# నిప్పు
# పాపం! దీక్షితులు
# పురోగామి
# బంతి
# బొంగరం
# భావి పౌరులు
# మంటల్లో జాబిల్లి
# మువ్వలు
# రంగులకల
# లౌక్యుడు
# వంతెన
# వరహీనం
# విరుద్ద మనస్తత్వం
# వెన్నెలజల్లులు
# సముద్రం

### పుస్తకాలు
# భమిడిపాటి జగన్నాథరావు కథలు
# పరస్పరం
# మువ్వలు (కథాసంపుటి)
# అడుగు జాడలు (కథాసంపుటి)
# త్రిపుర ఓ జ్ఞాపకం (సంపాదకత్వం - అత్తలూరి నరసింహారావు, కె.కె.రామయ్యలతో కలిసి) 

## మూలాలు

వర్గం:1934 జననాలు
వర్గం:కృష్ణా జిల్లా రచయితలు
వర్గం:తెలుగు రచయితలు
వర్గం:కృష్ణా జిల్లాకు చెందిన ప్రభుత్వ ఉద్యోగులు
చాముండి కొండలు

thumb|చాముండేశ్వరీ దేవి గుడి

**చాముండి కొండలు**, కర్ణాటక రాష్ట్రంలోని మైసూర్ నగరానికి తూర్పున 13 కిలోమీటర్ల దూరంలో ఉన్నాయి. ఈకొండపై చాముండేశ్వరీ దేవి అమ్మవారి గుడి ఉంది. ఇవి 1,000 మీటర్ల (3,489 అడుగులు) ఎత్తులో ఉన్నాయి.కొండశిఖరంపై చాముండేశ్వరి ఆలయం ఉన్నందున ఆ కొండలకు  ఈ పేరు వచ్చింది. ఈ ఆలయం మైసూర్ రాజవంశస్థులచే ‘మహీషాసుర మర్దిని’  నామంతో శ్రీ చాముండేశ్వరికి అంకితం చేయబడింది.

## చరిత్ర
thumb|చాముండి కొండలకు వెళ్ళే మార్గంలో ఉన్న ముఖద్వారం
కృష్ణరాజు వడయార్ III బంగారుపూతతో గోపురాన్ని నిర్మించి, అతని ముగ్గురు రాణుల విగ్రహాలను ఏర్పాటు చేశాడు.1827 లో, కృష్ణరాజ వడయార్ III పండుగలు , ఊరేగింపుల ఉత్సవాలు నిర్వహించాడు.1843 లో సింహావాహనం బహుమతిగా ఇచ్చాడు.నారాయణ స్వామి, మహాబలేశ్వరాలకు అంకితం చేసిన మరో రెండు దేవాలయాలు ఉన్నాయి. హొయసల పాలన ప్రారంభానికి ముందే శ్రీ మహాబలేశ్వర ఆలయం నిర్మించబడింది. ఎపిగ్రాఫికల్ సాక్ష్యాలు ఈ ప్రాంతాన్ని మాభాల లేదా మబ్బాలా తీర్థంగా సూచిస్తాయిని హొయసలలో పేర్కొనబడింది. విష్ణువర్ధన రాజు ఈ ఆలయానికి 1128 A.D. భారీ నంది విగ్రాహాన్ని భారతదేశంలో అతిపెద్దది, ముందు భాగంలో 25 అడుగుల (7.5 మీటర్లు) పొడవు, 16 అడుగులు (4.8 మీటర్లు) ఎత్తు కలిగి, దాని మెడ చుట్టూ సున్నితమై అద్భుతమైన లాకెట్టు గంట , ఈ భారీ ఎద్దును సృష్టించడానికి దొడ్డదేవరాజు కారణం.

చారిత్రాత్మకంగా, చాముండి కొండను పూర్వం మార్బాలా బెట్టా (తీర్థ) లేదా మాబాలా బెట్టా అని పిలిచేవారు, ఎందుకంటే చాముండేశ్వరి ఆలయం పక్కన ఉన్న కొండపై పూర్వపు ఆలయం ఉంది.ఈ ఆలయం మహాబాల (శివుని రూపాలలో ఒకటి) కు అంకితం చేయబడింది.ఈ కొండ 10 వ శతాబ్దం నాటికే పవిత్ర స్థలంగా భావించేవారు.ఆలయ నిర్వహణకు, భగవంతుని ఆరాధన కోసం హొయసల రాజు విష్ణువర్ధన నిధులు ఇచ్చారని చెబుతారు.అయితే తరువాత, మైసూర్ వడయార్ పాలకుల ఆధ్వర్యంలో అప్పటి మైసూర్ రాష్ట్రానికి రాజధానిగా మారినప్పుడు, చాముండి ఆలయానికి ప్రాముఖ్యత లభించింది.అధికారంలో ఉన్న రాజులలో ఒకరైన చమరాజా వడయార్ కొండను సందర్శించినప్పుడు ఒకప్పుడు మెరుపులధాటికి గురైయ్యాడని   చెబుతారు.అద్భుతంగా అతను బయటపడ్డాడు, కానీ జుట్టు పూర్తిగా పోగొట్టుకున్నాడు బోలా చమరాజా వడయార్ (చమరాజా వడయార్ - బట్టతల) గా ప్రసిద్ది చెందాడు.దేవత దయవల్ల తన ప్రాణాలు రక్షించబడ్డాయని అతను నమ్మాడు.అందువల్ల పాలకుడు దేవతను కుటుంబ దేవతగా స్వీకరించాడని కథనం.అతను తరువాత అతని వారసులు ఆలయాన్ని మెరుగుపరచడం ప్రారంభించారు. తద్వారా ఈ కొండ చాముండి కొండగా చెందింది.తరువాత రాజు దొడ్డ దేవరాజా (1659-1673) యాత్రికుల ప్రయోజనం కోసం వెయ్యి మెట్లు నిర్మించాడు.(1664).ఇవి ఇప్పటికీ ఉపయోగించబడుతున్నాయి.

## చాముండేశ్వరీ ఆలయం
ఈ కొండపై చాముండేశ్వరి దేవి గుడి ఉంది. ఎన్నో శతాబ్దాల నుంచీ మైసూరు రాజులు ఈ అమ్మవారిని కొలుస్తున్నారు. కృష్ణరాజ ఉడయార్  III ఈ గుడిని పునర్నిర్మించారు.అసలు ఆలయం గురించి పెద్దగా తెలియకపోయినా, ప్రస్తుత చాముండి ఆలయం ద్రావిడ శైలిలో నిర్మించబడింది.ఇది చాలా పెద్దది. మైసూర్ తరువాత పాలకులు ఎప్పటికప్పుడు మెరుగుదలలు చేశారు. ప్రధాన ద్వారం వద్ద ప్రస్తుతం ఉన్న ఏడు అంతస్థుల టవర్ (గోపుర) ను 1799-1831 వరకు మైసూర్ పాలించిన కృష్ణరాజ వడయార్ III నిర్మించారు. దేవాలేరు అనే దగ్గరి పురాతన పవిత్ర చెరువు కూడా ఉంది. ఇది దేవత ఆరాధనకు నీటిని అందించడమే కాక స్థానిక ప్రజల అవసరాలను కూడా తీరుస్తుంది. ఈ ఆలయానికి చాలా దగ్గరగా ఉన్న రాజేంద్ర విలాస్ అనే గంభీరమైన రాజభవనం ఉంది, దీనిని మహారాజులు ఆలయానికి వెళ్లినప్పుడు ప్రత్యేకంగా ఉపయోగించేవారు.

## మూలాలు

## వెెలుపలి లంకెలు

వర్గం:కర్ణాటక దర్శనీయస్థలాలు
వర్గం:కర్ణాటక పర్యాటక ప్రదేశాలు
వర్గం:కర్ణాటక పుణ్యక్షేత్రాలు
ఇద్దరు పెళ్లాల ముద్దుల పోలీస్

**ఇద్దరు పెళ్లాల ముద్దుల పోలీస్** 1991లో విడుదలైన తెలుగు సినిమా. సుచిత్ర క్రియేషన్స్ పతాకంపై ఆచంట గోపీనాథ్ నిర్మించిన ఈ సినిమాకు రేలంగి నరసింహారావు దర్శకత్వం వహించాడు. రాజేంద్రప్రసాద్, దివ్యవాణి, ప్రధాన తారాగణంగా రూపొందిన ఈ సినిమాకు జె.వి.రాఘవులు సంగీతాన్నందించాడు.

## తారాగణం
* రాజేంద్ర ప్రసాద్ 
* దివ్యవాణి 
* పూజిత 
* వై.విజయ
* సుత్తివేలు
* పొట్టి ప్రసాద్
* శ్రీలక్ష్మి
* మల్లికార్జునరావు
* అనూష
* కె . వసంత్ కుమార్

## పాటలు

## మూలాలు

## బయటి లింకులు
* 

వర్గం:రాజేంద్ర ప్రసాద్ నటించిన సినిమాలు
వర్గం:సుత్తి వేలు నటించిన సినిమాలు
వర్గం:పొట్టి ప్రసాద్ నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:తెలుగు కుటుంబకథా సినిమాలు
వర్గం:జె.వి.రాఘవులు సంగీతం అందించిన సినిమాలు
వర్గం:దివ్యవాణి నటించిన సినిమాలు
కె.ఎస్.ఆర్. కృష్ణమూర్తి

**కె.ఎస్.ఆర్. కృష్ణమూర్తి** ప్రముఖ రంగస్థల నటులు.

## జననం
కృష్ణమూర్తి చినగాదెలవర్రు లో 1932 ఫిబ్రవరి 15న జన్మించారు.

## రంగస్థల ప్రస్థానం
చిన్నవయసులోనే ప్రేమలీలలు, కృష్ణవిజయం, ఏది న్యాయం, కాంగ్రేస్ విజయం మొదలైన వాటిలో నటించారు. హైస్కూల్ లో చదువుతున్న సమయంలో తెలుగు పండితులు జాస్తి శ్రీరాములు ప్రోత్సాహంతో వారసత్వం నాటకంలో నటించారు. 1963లో బ్రాహ్మణ కోడూరులో నిర్వహించిన మాధవపెద్ది వెంకట్రామయ్య స్మారక కళాపరిషత్ లో గుమ్మడి వెంకటేశ్వరరావు చేతులమీదుగా ఉత్తమ నటనకు ప్రథమ బహుమతిని అందుకున్నారు.1968లో చదలవాడ గ్రామంలో జరిగిన నాటక పోటీలలో పాల్గొని ద్వితీయ బహుమతి పొందారు.

## ప్రస్తుతం
పోస్టల్ శాఖ ఉద్యోగంలో రిటైరైన కృష్ణమూర్తి, ప్రస్తుతం కూచిపూడిలో ఉంటూ కళారంగంలో కృషి చేస్తున్నారు.

## నటించిన నాటకాలు - పాత్రలు
* దొంగవీరుడు - గురువయ్య శెట్టి
* చిల్లరకొట్టు చిట్టెమ్మ – బంగారయ్య
* అన్నా చెల్లెలు - పిచ్చయ్య తాత
* ఛైర్మన్ - ముసలయ్య
* బాలనాగమ్మ - మాయా బసవేశ్వరుడు
* అల్లూరి సీతారామరాజు - అల్లూరి సీతారామరాజు
* మహామంత్రి తిమ్మరుసు - మహామంత్రి తిమ్మరుసు

## ఏకపాత్రాభినయాలు
* శ్రీ రామభక్త రామదాసు
* పాదుకాపట్టాభిషేకం - దశరుధుడు

## మూలాలు
* కె.ఎస్.ఆర్. కృష్ణమూర్తి, నూరేళ్ల తెనాలి రంగస్థలి, నేతి పరమేశ్వశర్మ, పుట. 158.

వర్గం:తెలుగు రంగస్థల నటులు
వర్గం:1932 జననాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
లక్ష్మీపురం (అర్ధవీడు)

**లక్ష్మీపురం**, మార్కాపురం జిల్లా, అర్ధవీడు మండలానికి చెందిన రెవెన్యూయేతర గ్రామం. 

## గ్రామ చరిత్ర
పొట్టిబసవాయిపల్లె గ్రామ సమీపంలోని కొండ ప్రాంతంలో, 2017, మే-23న, నూతనంగా శ్రీ ఆంజనేయస్వామివారి ఆలయ నిర్మాణం కొరకు త్రవ్వుచుండగా, 45 రాక్షస గూళ్ళు వెలుగు చూసినవి. వీటిని క్రీ.పూ.ఏడవ శతాబ్దానివని, వీట్ని బృహత్ శిలాయుగంనాటి సమాధులుగా గుర్తించాలని, పురాతత్వశాస్త్రఙుల ఉవాచ.

## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లింకులు
కత్రినా కైఫ్ సినిమాల జాబితా

alt=|thumb|2017లో కత్రినా
కత్రినా కైఫ్ ఒక బ్రిటీష్ నటి, ఆమె ప్రధానంగా బాలీవుడ్ చిత్రాలలో కనిపిస్తుంది. ఆమె 2003 హీస్ట్ చిత్రం బూమ్, బాక్స్ ఆఫీస్ బాంబ్లో తన సినీ రంగ ప్రవేశం చేసింది. ఆ తర్వాత ఆమె తెలుగు చిత్రం మల్లీశ్వరి (2004).(2004). డేవిడ్ ధావన్ యొక్క రొమాంటిక్ కామెడీ మైనే ప్యార్ క్యున్ కియా?లో సల్మాన్ ఖాన్ సరసన కనిపించినప్పుడు బాలీవుడ్‌లో తన మొదటి విజయాన్ని సాధించింది. 2006 సంగీత శృంగారం హమ్‌కో దీవానా కర్ గయే అనేక చిత్రాలలో మొదటిగా అక్షయ్ కుమార్ సరసన కైఫ్ జంటను చూసింది, అయితే ఈ చిత్రం విమర్శనాత్మకంగా, ఆర్థికంగా పరాజయాన్ని చవిచూసింది.

నమస్తే లండన్తో ప్రారంభించి, 2007 సంవత్సరం ఆమె కెరీర్‌లో ఒక మలుపు తిరిగింది. నాలుగు విడుదలలు బాక్స్-ఆఫీస్ వద్ద విజయవంతమయ్యాయి. వీటిలో  సంవత్సరంలో అత్యధిక వసూళ్లు సాధించిన రెండు నిర్మాణాలలో ఉన్నాయి భాగస్వామి, స్వాగతం' '. తరువాతి సంవత్సరం, కైఫ్ యాక్షన్ కామెడీ సింగ్ ఈజ్ కింగ్తో సహా మూడు చిత్రాలలో కనిపించాడు. 2009లో, కైఫ్ ఉత్తమ నటిగా ఫిల్మ్‌ఫేర్ అవార్డు కోసం నామినేషన్‌ను అందుకుంది. కబీర్ ఖాన్ యొక్క తీవ్రవాద నాటకం న్యూయార్క్లో ఆమె నటన. ఆ సంవత్సరం తరువాత, ఆమె రణ్‌బీర్ కపూర్తో కామెడీ అజబ్ ప్రేమ్ కీ గజబ్ కహానీలో నటించింది.

2010లో, కైఫ్ ప్రకాష్ ఝా పొలిటికల్ థ్రిల్లర్ రాజ్‌నీతిలో రాజకీయ నాయకుడి పాత్రను, తీస్ మార్ ఖాన్‌లో ఔత్సాహిక నటిగా నటించారు..మునుపటిది బాక్సాఫీస్ వద్ద హిట్ అయితే, రెండోది క్లిష్టమైన, వాణిజ్య వైఫల్యం. కైఫ్ తో పాటు నటించారు జోయా అక్తర్ యొక్క హాస్య నాటకం జిందగీ నా మిలేగి దొబారా (2011)లో సమష్టి తారాగణం (2011). ఆమె పారిపోయిన వధువు పాత్రకు ఉత్తమ నటిగా రెండవ ఫిల్మ్‌ఫేర్ అవార్డు ప్రతిపాదన అందుకుంది. రొమాంటిక్ కామెడీ మేరే బ్రదర్ కి దుల్హన్ (2011).

2012లో, కైఫ్ ఏక్ థా టైగర్లో పాకిస్తానీ గూఢచారి పాత్రను పోషించాడు, ఇది ఆ సంవత్సరంలో అత్యధిక వసూళ్లు సాధించిన బాలీవుడ్ చిత్రం. అదే సంవత్సరం, ఆమె 'లో షారూఖ్ ఖాన్, అనుష్క శర్మతో కలిసి నటించింది. 'జబ్ తక్ హై జాన్, యష్ చోప్రా రొమాన్స్. 2013 యాక్షన్ ఫిల్మ్ ధూమ్ 3లో కైఫ్ క్లుప్త పాత్ర పోషించాడు. ప్రపంచవ్యాప్తంగా  ఆదాయంతో, ధూమ్ 3 ఆ సమయంలో అత్యధిక వసూళ్లు చేసిన బాలీవుడ్ చిత్రంగా నిలిచింది. దాని విడుదల. కైఫ్ 2014 యాక్షన్ కామెడీ బ్యాంగ్ బ్యాంగ్!లో హృతిక్ రోషన్ యొక్క ప్రేమ పాత్ర పోషించాడు, దీని తర్వాత మూడు సంవత్సరాలలో అనేక వాణిజ్యపరంగా విఫలమైంది.ఈ సంవత్సరాలలో ఆమె మొదటి విజయం టైగర్ జిందా హై సీక్వెల్‌తో వచ్చింది. (2017), ఇది  కంటే ఎక్కువ సంపాదించింది. 2018లో, కైఫ్ రెండు అత్యంత ఖరీదైన భారతీయ చిత్రాలలో—యాక్షన్ అడ్వెంచర్ థగ్స్ ఆఫ్ హిందూస్తాన్, రొమాంటిక్ కామెడీ జీరో, రెండూ వాణిజ్యపరంగా పరాజయాలు. ఏది ఏమైనప్పటికీ, ఆమె నటన విమర్శకుల ప్రశంసలు అందుకుంది, జీ సినీ అవార్డ్ ఫర్ బెస్ట్ సపోర్టింగ్ రోల్ - ఫిమేల్, ఫిల్మ్‌ఫేర్ అవార్డ్ ఫర్ బెస్ట్ సపోర్టింగ్ యాక్ట్రెస్ కొరకు కైఫ్‌కు అవార్డు లభించింది. ఆమె తదుపరి విడుదలలు, పీరియాడికల్ డ్రామా భారత్ (2019), యాక్షన్ చిత్రం సూర్యవంశీ రెండూ వాణిజ్యపరంగా విజయవంతమయ్యాయి.

## సినిమాల

## సంగీత వీడియోలు

## మూలాలు

వర్గం:బాలీవుడ్
వర్గం:నటీమణుల సినిమా జాబితాలు
లౌవ్రే మ్యూజియం

**లూవ్ర సంగ్రహశాల** (ఆంగ్ల ఉచ్చారణ) లేదా **లువ్ర్ సంగ్రహశాల** (ఫ్రెన్చ్ ఉచ్చారణ) అనేది ఫ్రన్స్‌లోని పారిస్ నగరంలో ఉన్న ఒక జాతీయ కళా సంగ్రహశాల. ఈ మ్యూజియంలో ఉన్న కళా ఖండాల కారణంగా ఈ మ్యూజియం ప్రతి సంవత్సరం లక్షలాది సందర్శకులను ఆకర్షిస్తుంది. ఇది ప్రపంచంలో అత్యంత ప్రసిద్ధ కళా మ్యూజియం. ఈ లావ్రే మ్యూజియంలో లియొనార్డో డావిన్సి అనే ప్రముఖ ప్రాచీన చిత్రకారుడు చిత్రించిన  మోనాలిసా చిత్రపటం ఉంది. ఇంకా ఈ మ్యూజియంలో రెంబ్రాండ్ట్, గియాంబట్టిస్టా పిట్టొని, కారావాగ్గియో, రూబెన్స్, టైటియాన్, యూజీన్ డెలక్రొయిక్స్ వంటి  చిత్రకారులు చిత్రించిన చిత్రాలు కూడా ఉన్నాయి. ఈ లౌవ్రే మ్యూజియం లోపల విగ్రహాలు కూడా ఉన్నాయి. ఇక్కడ  వీనస్ డి మైలో, విన్జెడ్ విక్టరీ ఆఫ్ సమోత్‌రేస్ విగ్రహాలు ఉన్నాయి.

## చరిత్ర
లౌవ్రే  మ్యూజియం  పారిస్ లోని సీన్ నది కుడి ఒడ్డున ఉన్న కళ, పురాతన వస్తువుల మ్యూజియం. 60,600 చదరపు .m (652,300 చదరపు అడుగులు) వైశాల్యం,  380,000 కంటే ఎక్కువ వస్తువులతో ,35,000 కళాకృతులతో, లూవ్రే మ్యూజియం ప్రపంచంలోనే అతిపెద్ద మ్యూజియం. మొదట 1793లో మ్యూజియంగా ప్రారంభమైంది, ఫ్రెంచ్ విప్లవం కాలంలో దీనిని టెర్రర్ పాలన అని పిలుస్తారు. ఒకప్పుడు రాజభవనంగా ఉన్న భవనంలో సాధారణ ప్రజలకు  మ్యూజియం తెరిచే చర్య అంతర్గతంగా విప్లవాత్మకమైనదని చెప్పబడింది. మ్యూజియంలో వీనస్ డి మిలో విగ్రహం, లియోనార్డో డి విన్సీ చిత్రించిన  మోనాలిసా , ది లాస్ట్ సప్పర్ తో సహా ప్రపంచంలోని అత్యంత  విలువైన కళా ఖండాలు ఉన్నాయి. నిర్మాణ పరంగా, లౌవ్రే మ్యూజియం రాయితో తయారు చేయబడింది, నాలుగు ప్రధాన స్థాయిలలో రెక్కలు, పెవిలియన్ల విస్తారమైన సముదాయం. ఏకీకృతంగా కనిపించినప్పటికీ, వాస్తవానికి అనేక శతాబ్దాలుగా జరిగిన భవనం, మార్పు, విధ్వంసం ,పునరుద్ధరణ  అనేక దశల ఫలితం. ఈ మ్యూజియం లౌవ్రే  భవనము (ప్యాలెస్)  లో ఉంది, ఇది మొదట ఫిలిప్ 2 కింద 12 వ శతాబ్దం చివరలో నిర్మించబడి,1682 వరకు ఫ్రెంచ్ రాజుల నివాసంగా ఉంది. లూవ్రే మధ్య యుగాల అంతటా తరచుగా మార్చబడింది, చార్లెస్ వి చే 14 వ శతాబ్దంలో నివాసంగా మార్చబడింది,  1546 లో ఫ్రాన్సిస్ ఐ చే ఫ్రెంచ్ పునరుజ్జీవనోద్యమ శైలిలోపునరుద్ధరించబడింది. వాస్తుశిల్పి పియరీ లెస్కోట్ ఫ్రాన్స్ లో స్వచ్ఛమైన శాస్త్రీయ ఆలోచనలను అనువర్తించిన మొదటి వారిలో ఒకరు, ఇది లూవ్రేను పునరుజ్జీవనోద్యమానికి అత్యంత ప్రభావవంతమైన భవనాలలో ఒకటిగా చేసింది.  విలక్షణమైన డబుల్ పిచ్ మాన్సార్డ్ పైకప్పు పారిస్ లోని అనేక 18 వ శతాబ్దపు భవనానికి, అలాగే ఐరోపా, అమెరికా కు  అంతటా ప్రేరణకు మూలం. 19వ శతాబ్దంలో లౌవ్రే భవనాలు విస్తరించబడ్డాయి. పారిస్ కమ్యూన్ చివరిలో, 1871లో స్థాపించబడిన ఒక సోషలిస్టు ప్రభుత్వం కొన్ని నెలలు మాత్రమే కొనసాగింది, ఫ్రెంచ్ సైన్యం నగరాన్ని తిరిగి స్వాధీనం చేయడానికి కొద్ది కాలం ముందు లూవ్రే  పశ్చిమ విభాగమైన టుల్లెరీస్ ప్యాలెస్ కాలిపోయింది. ఈ భవనం కొన్ని సంవత్సరాల పాటు నిలబడింది, చివరికి కూల్చివేయబడింది, దాని స్థానంలో టిల్లెరీస్ తోటలు, సమకాలీన లౌవ్రే మధ్య ప్రాంగణం లో  ఉన్నాయి. 1989లో ఫ్రెంచ్ విప్లవం  లో  ద్విశతాబ్ది వేడుకల కోసం, అధ్యక్షుడు మిట్టరాండ్ లౌవ్రే పిరమిడ్ ను నిర్మించడానికి చైనీస్-అమెరికన్ వాస్తుశిల్పి ఇయోహ్ మింగ్ పెయ్ ను నియమించాడు . మొదట ఆవిష్కరించినప్పుడు వివాదాస్పదంగా ఉన్నప్పటికీ, దాని చుట్టూ ఉన్న శాస్త్రీయ వాస్తుశిల్పానికి విజయవంతమైన ఆధునిక సమాంతరంగా  అంగీకరించబడింది. స్టీల్, గ్లాస్ తో తయారు చేయబడిన ఇది చియోప్స్  పిరమిడ్ వలె అదే నిష్పత్తిలో రూపొందించబడింది, ఇది 20.6 మీటర్ల ఎత్తుకు, 35 మీటర్ల చదరపు బేస్ తో చేరుకుంది. పిరమిడ్ ముఖాలు దాదాపు 700  అద్దాల గాజుతో కప్పబడి ఉంటాయి. 

వర్గం:సంగ్రహాలయాలు

## మూలాలు


వర్గం:లౌవ్రే మ్యూజియం
వర్గం:పారిస్ కేంద్రంగా ఉన్న సంస్థలు
ఆలయం ఇన్స్టిట్యూట్

**ఆలయం ఇన్స్టిట్యూట్** (**מכון המקדש – The Temple Institute**) ప్రాచీనమైన జెరూసలెంలో ఒక మ్యూజియం, రీసెర్చ్ అండ్ ఎడ్యుకేషన్ సెంటర్ ఉంది. ఇది రబ్బీ ఇస్రాయెల్ ఏరియల్ ద్వారా 1987 లో స్థాపించబడింది. ఇన్స్టిట్యూట్ రెండు గడిచిపోతుంది యెరూషలేములో దేవాలయాలు (అని ఫస్ట్ ఆలయం, రెండవ దేవాలయ). రబ్బీ ఏరియల్ మానవ నిర్మిత పీఠభూమి యూదులు కాల్ టెంపుల్ మౌంట్ పై రెండవ దేవాలయ పునర్నిర్మాణానికి యోచిస్తోంది.

## గ్యాలరీ

File:The Golden Menorah on the way to the Western Wall in the Jewish Quarter, Jerusalem.jpg|మెనోరా ఆలయం యొక్క నమూనా ఆలయం ఇన్స్టిట్యూట్ పక్కన
File:רחבת המנורה - 1.jpg|టెంపుల్ మౌంట్ మెనోరా స్క్వేర్, ఆలయం ఇన్స్టిట్యూట్ పక్కన దృక్కోణం


## బయటి లింకులు

*  The Temple Institute
* 

వర్గం:పర్యాటక ప్రదేశాలు
కచోరము

దీని శాస్త్రీయ నామము *Curcuma zedoaria* of the Zingiberaceae family. దీనికి ఉన్న అనేక తెలుగు పేర్లలో కొన్ని: కచోరము, కచూరము; కచ్ఛూరకము, కర్చూరము; గంధకచోరము, గంట్లకౘోరము, తెల్ల పసుపు, ఎఱ్ఱకసింద. సంస్కృతంలో షడ్గ్రంథ. ఇంగ్లీషులో zedoary. ఇది ఒక బహువార్షిక మొక్క. దీని స్వస్థలం భారతదేశం, ఇండోనేసియా అయినప్పటికీ ఇటీవల దీని అనేక దేశాలలో పెంచుతున్నారు.  అల్లం వాడుకలోకి వచ్చిన తరువాత దీని వాడుక తగ్గిందనే చెప్పాలి. .

## లక్షణాలు
కచోరము  ఉష్ణమండలాలలోను, సమశీతోష్ణ మండలాలలోనూ, తడిగా ఉన్న అటవీ ప్రాంతాలలో పెరుగుతుంది. సువాసనతో ఉండే ఈ మొక్క పువ్వులు పసుపు పచ్చగా ఉంటాయి. నేల అడుగున కాండం ఊరి దుంపలా అవుతుంది.

## ఉపయోగాలు

తినడానికి పనికొచ్చే దుంప లోపల తెల్లగా ఉండి, మామిడిపండు వాసన వేస్తూ ఉంటుంది. రుచికి మాత్రం అల్లం రుచిని పోలి ఉంటుంది కాని అల్లం కంటె చేదుగా ఉంటుంది. ఇండోనేసియాలో దీనిని పొడి చేసి కూరలలో జల్లుకుంటారు. భారతదేశంలో  దీనితో ఊరగాయ పెడతారు. థాయిలాండ్లో దీనిని సన్నగా తరిగి సాలడ్ లో వేసుకుంటారు.

ఈ మొక్క దుంపలనుండి తయారు చేసే సారభూత తైలాలు (essential oils) సుగంధ ద్రవ్యాలలోనూ, సబ్బుల రూపకల్పనలోనూ, చేదుగా ఉండే బలవర్ధక చోష్యాలు (syrups) లోనూ ఉపయోగిస్తారు. The curcuminoid 1,7-bis(4-hydroxyphenyl)-1,4,6-heptatrien-3-one, and the sesquiterpenes procurcumenol and epiprocurcumenol can be found in C. zedoaria.

## బాహ్య లింకులు
* Ars-Grin.gov , Curcuma zedoaria information from NPGS/GRIN
* CatalogueOfLife.org, Catalogue of Life: 2008 Annual Checklist : Curcuma zedoaria (Christm.) Roscoe
* Iptek.net.id, Situs ipteknet (Indonesian)
* NIH.go.jp, On curcuma zedoaria (Japanese: ウコンについて 
) (Japanese)

## సూచనలు

Category:Articles with Indonesian-language external links
Category:Articles containing Japanese-language text
Category:Articles with Japanese-language external links
వర్గం:భారతదేశం లోని వృక్ష జాతులు
ఆలా గోపాలస్వామి

**ఆలా గోపాలస్వామి** ప్రముఖ రంగస్థల నటులు.

## జననం
గోపాలస్వామి 1940లో చక్రాయపాలెం లో జన్మించారు.

## జీవిత విశేషాలు
కన్నెగంటి రాధ దగ్గర కళారంగంలో శిక్షణ తీసుకున్నారు. గోపాలస్వామిపై కమ్యూనిష్టు పార్టీ నాయకులు, రచయిత బొల్లిముంత శివరామకృష్ణగారి ప్రభావం ఎక్కువగా ఉండేది. కమ్యూనిష్టు పార్టీ రెండుగా చీలకముందు ప్రజలను చైతన్యవంతులను చేయాలన్న ఆశయంతో  గోపాలస్వామి ఊరురా తిరుగుతూ, బుర్రకథలు చెప్పడం, పాటలు పాడడం, నాటకాల్లో నటించడం చేసేవారు.

## నటించిన నాటకాలు - పాత్రలు
* పల్లెపడుచు - సూరయ్య
* పెత్తందారు - బసవయ్య
* వెంకన్న కాపురం - వెంకన్న పంతులు
* భయం - కాషియర్
* ముట్టడి - వీరయ్య
* విశ్వనాథవిజయం - అప్పాజీ
* పాదుకా పట్టాభిషేకం - మందర
వాటితోపాటు నవయుగం, పేదపడుచు, అన్నాచెల్లెలు, కులంలేని పిల్ల, సీతారామరాజ, చాణక్యశపధం, మహావీర పురుషోత్తం, హరిశ్చంద్ర, చింతామణి, బాలనాగమ్మ మొదలగు పౌరాణిక, చారిత్రాత్మక, సాంఘిక నాటకాలలో నటించారు.

## నటించిన ధారావాహికలు
* శిలువ విజయం
* లాటరీ
* అమ్మకానికో అబ్బాయి
* నాకీ పెల్లోద్దు బాబో
* పెళ్లికానుక
వంటి దూరదర్శన్ ధారావాహికలో నటించారు.

## నటించిన సినిమాలు
* యమగోల
* ప్రజారాజ్యం
* కరుణామయుడు
* హిమ్మత్ వాలా
* ముఠామేస్త్రి

నాలుగు దశాబ్దాలుగా నాటకరంగంలో కృషిచేస్తున్న గోపాలస్వామి కేంద్రప్రభుత్వ సాంగ్ అండ్ డ్రామా డివిజన్ వారి ఇందిరమ్మ రూపవాణి రూపకంలో, రాష్ట ప్రభుత్వం వారు నిర్వహించిన సారా నిషేధ కార్యక్రమాలలోనూ, అక్షరదీప్తి కార్యక్రమాలలోనూ పాల్గొన్నారు. అక్షర దీప్తి కళాజాతలో దర్శకత్వం వహించారు. 1986 నుండి రేడియో ఆర్టిస్ట్ గా కొనసాగుతున్నారు.

## మూలాలు
* ఆలా గోపాలస్వామి, నూరేళ్ల తెనాలి రంగస్థలి, నేతి పరమేశ్వశర్మ, పుట. 173.

వర్గం:తెలుగు రంగస్థల నటులు
వర్గం:తెలుగు సినిమా నటులు
వర్గం:1940 జననాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
వర్గం:గుంటూరు జిల్లా సినిమా నటులు
వర్గం:గుంటూరు జిల్లా టెలివిజన్ నటులు
సాఫ్ట్వేర్ తో నిర్వచించబడే రేడియో

సాఫ్ట్వేర్ తో నిర్వచించబడే రేడియో (SDR),ఇది ఒక రేడియో కమ్యూనికేషన్ వ్యవస్థ.సాధారణంగా రేడియో లో హార్డ్ వేర్ లో అభివృద్ది చేసిన మిక్సర్,అంప్లిప్లయెర్,మడ్యులేటర్/డిమాడ్యులేటర్,డిటెక్టర్ లు ఉంటాయి కాని దీనెలో సాఫ్ట్వేర్ (కంప్యుటర్) తో నిర్వచించబడతాయి.

## సాఫ్ట్వేర్ తో నిర్వచించబడే రేడియో (SDR) కావలసినవి
అనలాగ్-టు-డిజిటల్ కన్వర్టర్ కలిగి ఒక వ్యక్తిగత కంప్యూటర్ సౌండ్ కార్డ్ ఉన్నది.సాఫ్ట్వేర్ రేడియోలు సైనిక, సెల్ ఫోన్ సేవలను ముఖ్యమైన ప్రయోజనం కలిగి,రెండూ నిజ సమయంలో రేడియో ప్రోటోకాల్లు మారుతు అనేక రకాల సర్వ్ చేస్తాయి.దీర్ఘకాలంలో,సాఫ్ట్వేర్ నిర్వచించబడిన రేడియోలు SDRForum (ప్రస్తుతం వైర్లెస్ ఇన్నోవేషన్ ఫోరం) వంటి సానుకూలపరుల భావిస్తున్నారు.

సాఫ్ట్వేర్ తో నిర్వచించబడే రేడియో సమాచారాల ప్రబలమైన టెక్నాలజీ కలిగింది.SDR ల, సాఫ్ట్వేర్ తో పాటు నిర్వచించిన యాంటెనాలు అభిజ్ఞా రేడియో ఎనేబులర్లు ఉన్నాయి.

ఒక సాఫ్ట్వేర్ నిర్వచించబడిన రేడియో సహా ఒకటి లేదా రెండు మార్గాలను, రేడియోలను మునుపటి రకాల డిజైనర్లు "పరిమిత స్పెక్ట్రమ్" అంచనాలు నివారించేందుకు తగినంత అనువైనది.

## మూలలు
శివరామరాజు (సినిమా)

**శివ రామరాజు** 2002 లో వచ్చిన సినిమా. దీనిని సూపర్ గుడ్ ఫిల్మ్స్ ఆధ్వర్యంలో ఆర్బి చౌదరి నిర్మించాడు. వి. సముద్ర దర్శకత్వం వహించాడు. ఇందులో నందమూరి హరికృష్ణ, జగపతి బాబు, వెంకట్, శివాజీ, మోనికా ప్రధాన పాత్రల్లో నటించగా, ఎస్‌ఐ రాజ్‌కుమార్ సంగీతం సమకూర్చాడు. ఈ చిత్రం తమిళ చిత్రం *సముద్రం* (2000) కు రీమేక్,

## కథ
పూసపాటి శివరామ రాజు (జగపతి బాబు), పూసపాటి రామరాజు (వెంకట్), పూసపాటి రుద్రరాజు (శివాజీ), పూసపాటి స్వాతి (మోనికా) తోబుట్టువులు. వారు రాజ వంశానికి చెందినవారు. వారికి తల్లిదండ్రులు లేరు. శివరామరాజు తన తోబుట్టువులను పెంచే బాధ్యతను తీసుకుంటాడు. అటువంటి పరిస్థితిలో, శివరామరాజు తన సోదరిని ఒక వ్యక్తికి ఇచ్చి పెళ్ళి చేస్తాడు. ఆ వ్యక్తి కుటుంబం అతనిపై ప్రతీకారం తీర్చుకునే పనిలో ఉంది. మిగతా చిత్రం ఈ సోదరీ సోదరులు ఐక్యంగా ఉండడానికి ఎంత కష్టపడతారో వివరిస్తుంది.

## తారాగణం
* జగపతి బాబు_శివరామ రాజు 
* నందమూరి హరికృష్ణ_ఆనంద భూపతి రాజు
* వెంకట్_రామరాజు 
* శివాజీ_రాజు
* మోనికా_స్వాతి 
* పూనం సింగర్ _రాజేశ్వరి 
* లయ_జానకి 
* కంచి కౌల్_రాణి 
* ధర్మవరపు సుబ్రహ్మణ్యం_ లెక్చరర్ 
* ఎల్. బి. శ్రీరాం_శ్రీ శైలం 
* రామిరెడ్డి_రాజేశ్వరి తండ్రి 
* వర్ష (రాజ్యలక్ష్మీ) 
* కన్నెగంటి బ్రహ్మానందం_పులిరాజు 
* పిరమిడ్ నటరాజన్_ నరేంద్ర వర్మ 
* ఆనంద్ రాజ్_వీర్రాజు వర్మ 
* కౌశల్ మండ 
* తిరుపతి ప్రకాష్ 
* దాసరి అరుణ్ కుమార్_ప్రత్యేక పాత్ర, పాట 
* షిజు: స్వాతి భర్త 
* రఘునాథరెడ్డి 
* వైజాగ్ ప్రసాద్ _యం.పి 
* గాదిరాజు సుబ్బారావు 
* చంద్రమౌళి 
* కె.కె.శర్మ_ఆచారి 
* మధు_ రౌడీ
* చిత్తజల్లు లక్ష్మీపతి_సర్వెంట్ 
* వరుణ్_రామకృష్ణ 
* జూనియర్ రేలంగి_ డాక్టర్ 
* సత్యప్రియ_శివరామరాజు ఆంటీ 
* సనా_వీర్రాజు భార్య 
* మాధవి శ్రీ 
* సుమన్ శ్రీ.

## సాంకేతిక వర్గం

* దర్శకుడు: వి.సముద్ర 
* కథ: ఈరోడ్ సౌందర్ 
* సంగీతం: ఎస్.ఎ.రాజ్ కుమార్ 
* గీత రచయిత: చిర్రావూరి విజయ్ కుమార్ 
* నేపథ్య గాయకులు: శంకర్ మహదేవన్, శ్రీపతి పండితారాధ్యుల బాలసుబ్రహ్మణ్యం,సుజాత, ఉదిత్ నారాయణ్ 
* ఛాయ గ్రహణం: శ్యాం కె నాయుడు 
* ఎడిటింగ్: నందమూరి హరి 
* నిర్మాత: ఆర్.బి.చౌదరి 
* నిర్మాణ సంస్థ: సూపర్ గుడ్ ఫిలింస్ 
* విడుదల:01:11:2002.

## పాటలు

## మూలాలు

వర్గం:తెలుగు కుటుంబకథా సినిమాలు
వర్గం:జగపతి బాబు నటించిన సినిమాలు
వర్గం:లయ నటించిన సినిమాలు
వర్గం:ఎస్. ఎ. రాజ్‌కుమార్ సంగీతం అందించిన చిత్రాలు
వర్గం:ఆర్. బి. చౌదరి నిర్మించిన సినిమాలు
వర్గం:శివాజీ నటించిన సినిమాలు
బెర్లిన్ జూలాజికల్ గార్డెన్

**బెర్లిన్ జూలాజికల్ గార్డెన్** (**Berlin Zoological Garden**) అనేది జర్మనీలో ఉన్న అతిపురాతనమైన, బాగా ప్రసిద్ధి చెందిన జంతు ప్రదర్శనశాల. ఇది 1844 లో బెర్లిన్ యొక్క టైయర్‌గార్టన్ ప్రాంతంలో 35 హెక్టార్ల (86.5 ఎకరాలు) స్థలంలో ప్రారంభించబడింది. ఈ జంతు ప్రదర్శనశాల 1,500 వివిధ జాతులతో దాదాపు 20,500 జంతువులను కలిగి ఉంది. ఈ జూ ప్రస్తుతం ప్రపంచంలో అత్యంత విస్తారమైన జాతుల సేకరణను కలిగివుంది.

వర్గం:జంతుప్రదర్శనశాలలు
పార్వతి(నటి)

**పార్వతి,** ప్రముఖ భారతీయ నటి. ఎక్కువగా మలయాళ, తమిళ భాషా సినిమాల్లో నటించారు. కేరళలోని కోళిక్కోడ్ కు చెందిన పార్వతి 2006లో మలయాళ చిత్రం ఔట్ ఆఫ్ సిలబస్ సినిమాతో తెరంగేట్రం చేశారు.

## నటించిన సినిమాలు

## వెబ్ సిరీస్

## అవార్డులు  , నామినేషన్లు

## మూలాలు

## ఇతర లింకులు
* 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:టెలివిజన్ వ్యాఖ్యాతలు
కాళిదాసు కోటేశ్వరరావు

**కాళిదాసు కోటేశ్వరరావు**, ప్రముఖ రంగస్థల హాస్య నటులు.

## జననం
కోటేశ్వరరావు 1925వ సంవత్సరంలో తెనాలి లోని నిరుపేద కుటుంబంలో జన్మించారు.

## రంగస్థల ప్రస్థానం
తొలినాళ్లలో ఎమ్యూజ్ మెంట్ పార్కుల్లో హాస్యపాత్రధారిగా పనిచేశారు. ఆ తరువాత తన సహచరుల ప్రోత్సాహంతో నాటకాలలో హాస్యపాత్రలు వేశారు. ఎన్ని పాత్రలు పోషించినా బాలనాగమ్మలో తిప్పడు, చింతామణిలో సుబ్బిశెట్టి పాత్రలు ఈయనకు పేరు తెచ్చాయి. 1967లో గోపాలకృష్ణ నాట్యమండలిని స్థాపించి, మాస్టర్ గిరి, రాధారాణి, తిరుపతి కుమారి, శకుంతల మొదలైన వారితో కలిసి బృందావనం అనే నాటకాన్ని తయారుచేసి, ప్రదర్శించారు.

## నటించిన నాటకాలు - పాత్రలు
* కాళిదాసు - కాళుడు
* బాలనాగమ్మ – తిప్పడు
* చింతామణి - సుబ్బిశెట్టి
* వరవిక్రయం - సింగరాజు లింగరాజు
* సక్కుబాయి - కాశీపతి
* తులాభారం - వసంతకుడు

## ఇతర వివరాలు
విజయవాడ లో జరిగిన వీరి షష్ఠిపూర్తి మహోత్సవంలో సుంకర కనకారావు, జైహింద్ ప్రెస్ సుబ్బయ్య, వల్లూరి వెంకట్రామయ్య చౌదరి పాల్గొన్నారు. అప్పటి విద్యాశాఖామంత్రి భవనం వెంకట్రామ్ అధ్యక్షతన తెనాలి లో కోటేశ్వరరావుకు కనకాభిషేకం జరిగింది. ఈ కార్యక్రమానికి నన్నపనేని వెంకట్రావ్, మోదుకూరి జాన్సన్, వల్లూరి వెంకట్రామయ్య చౌదరి, కన్నెగంటి నాసరయ్య, బొల్లిముంత శివరామకృష్ణ, నేతి పరమేశ్వర శర్మ హాజరయ్యారు. ఈ సందర్భంగా, తెనాలి పట్టణ రంగస్థల కళాకారుల సంఘానికి కాళిదాసు కోటేశ్వరరావు తొలి అధ్యక్షులుగా ఎన్నికయ్యారు.

తెనాలిలోని స్వరాజ్ థియేటర్ ఎదురుగా అభిమానులచే కాళిదాసు కోటేశ్వరరావు కాంస్య విగ్రహం నెలకొల్పబడింది.

## మూలాలు
* కాళిదాసు కోటేశ్వరరావు, నూరేళ్ల తెనాలి రంగస్థలి, నేతి పరమేశ్వర శర్మ, పుట. 163.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:1925 జననాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
జగన్మోహన్ ప్యాలెస్

కుడి|thumb|250x250px|మైసూర్ లోని జగన్మోహన్ ప్యాలెస్
thumb|ప్యాలెస్ ముఖద్వారంలోని బొమ్మ
**జగన్మోహన్ ప్యాలెస్, ** కర్ణాటకలోని మైసూర్ నగరంలో ఉన్న ప్యాలెస్. ఈ ప్యాలెస్ నిర్మాణం 1861లో పూర్తయింది. మైసూరు మహారాజులైన ఒడయార్లు మొదటగా ఈ ప్యాలెస్ ను ఉపయోగించారు. ప్రస్తుతం దీనిని కళా ప్రదర్శనశాల గాను, ఫంక్షన్ హాల్ గానూ వాడుతున్నారు. మైసూరులోని 7 రాజభవనాల్లో ఇది ఒకటి. ఒడయార్లు తమ కాలంలో నిర్మించిన ఈ భవనం ఎంతో అందంగా ఉంటుంది. ఈ రాజకుటుంబం మైసూరులోనే కాక, బెంగుళూరు వంటి ప్రదేశాల్లో కూడా ఎన్నో కట్టడాలను నిర్మించడం విశేషం.

## చరిత్ర
జగన్మోహన్ ప్యాలెస్ ను మూడవ కృష్ణరాజ ఒడయార్ 1861 లో నిర్మించాడు. రాజకుటుంబ నివాసమైన మైసూరు ప్యాలెస్ అగ్నిప్రమాదంలో దగ్ధమైంది. దాని స్థానంలో కొత్త ప్యాలెస్ నిర్మాణం 1897 లో మొదలైంది. 1912 లో ఈ కొత్త ప్యాలెస్ నిర్మాణం పూర్తయ్యే వరకూ రాజకుటుంబం జగన్మోహన్ ప్యాలెస్‌నే తమ నివాసంగా వాడారు. 1902 లో రాజర్షి నలవాది కృష్ణరాజ ఒడయార్ మైసూరు రాజుగా పట్టాభిషిక్తుడయ్యాడు. ఈ పట్టాభిషేకం జగన్మోహన్ ప్యాలెస్‌ లోనే జరిగింది. అప్పటి బ్రిటిషు వైస్రాయ్, గవర్నర్ జనరలూ కర్జన్ కూడా హాజరయ్యాడు. రాజు ఈ భవనాన్ని తన రోజువారీ దర్బరుగా వాడాడు. దసరా ఉత్సవాల సమయంలో కూడా దర్బారుగా దీన్నే వాడాడు. 1915 లో ఈ ప్యాలెసును కళా ప్రదర్శన శాలగా మార్చారు. 1955 లోదీన్ని జయచామరాజేంద్ర ఒడయార్ పేరిట దీనికి శ్రీ జయచామరాజేంద్ర ఆర్ట్ గ్యాలరీ అని పేరు పెట్టారు. మైసూరు విశ్వవిద్యలయపు తొలి స్నాతకోత్సవాలు ఈ ప్యాలెస్ లోనే జరిగాయి. 1907 జూలైలో మైసూరు రాష్ట్ర శాసనమండలి తొలి సమావేశాలు ఇక్కడే జరిగాయి శాసనమండలిని అప్పట్లో ప్రతినిధుల మండలి (రిప్రజెంటేటివ్ కౌన్సిల్) అనేవారు. దీనికి దివాన్ (రాష్ట్ర ప్రధానమంత్రి) అధ్యక్షత వహించేవారు. జయచామరాజేంద్ర ఒడయార్ దీన్ని ఒక ట్రస్టుగా మార్చి ప్రజల సందర్శనకు తెరిచాడు.

## వాస్తుశైలి

ప్యాలెస్‌ను సాంప్రదాయిక హిందూ నిర్మాణ శైలిలో నిర్మించారు. 1900 లో బయట ఒక ప్రంగణాన్ని దాని వెనక ఒక హాలునూ నిర్మించారు. దానిపై హిందూ దేవతల శిల్పాలు చెక్కారు. ఒడయార్ల వంశవృక్షాన్ని కూడా ఒక గోడపై చిత్రించారు. దశావతారాలను చిత్రించిన రెండు చెక్కలు కూడా అందులో ఉన్నాయి.

## మూలాలు

వర్గం:కర్ణాటక కోటలు
వర్గం:కర్ణాటక దర్శనీయస్థలాలు
వర్గం:కర్ణాటక పర్యాటక ప్రదేశాలు
మక్కపాటి కృష్ణమోహన్

**మక్కపాటి కృష్ణమోహన్** ప్రముఖ రంగస్థల నటులు, రచయిత, దర్శకులు.

## జననం
కృష్ణమోహన్ ప్రకాశం జిల్లా, కరవది గ్రామంలో జన్మించారు.

## ఉద్యోగం
కృష్ణమోహన్ ఉపాధ్యాయుడిగా తెలంగాణ లో పనిచేసి, అటుతర్వాత తెనాలి జూనియర్ కాలేజిలో కాలేజీలో ప్రొఫెసర్ గా బాధ్యతలు నిర్వహించి, కొంతకాలానికి మారీసుపేట బ్రాంచి హైస్కూల్ లో ప్రధానోపాధ్యాయులుగా పనిచేసి, 1996లో పదవి విరమణ చేశారు.

## రంగస్థల ప్రస్థానం
కృష్ణమోహన్ కి నాలుగున్నర దశాబ్ధాలుగా రంగస్థలంలో అనుభవం ఉంది. 1952లో రంగకవి రాసిన **ఇదేనా మా దేశం** నాటకంలో మొదటిసారిగా నటించారు. 1954-55 మధ్యకాలంలో కప్పగంతుల మల్లిఖార్జునరావు, డాక్టర్ ముదిగొండ శివప్రసాద్, కె. విశ్వనాథం, తల్లావఝుల పతంజలిశాస్త్రి,  తైలం లక్ష్మీనారాయణ, వి.యస్.ఆర్. కామేశ్వరరావు, వావిలాల హరిప్రసాద్, ఎర్రంనేని చంద్రమౌళి మొదలైన వారితో కలిసి ఒంగోలులో 'నవ్య కళాసమితి' అనే నాటక సమాజాన్ని స్థాపించారు.

తెనాలిలో కళాభారతి అనే నాటక సమాజాన్ని స్థాపించి, తన స్వీయ దర్శకత్వంలో జై భవాని వంటి నాటకాలు ప్రదర్శించారు. ప్రదానోపాధ్యాయులుగా ఉంటూనే స్కూల్ విద్యార్థులతో నాటకాలు వేయించేవారు. వీరు స్వయంగా రచించి, దర్శకత్వం వహించిన మనం - మన పిల్లలు అనే నాటిక అనేక బహుమతులు పొందింది.

## బహుమతులు
ప్రజానాట్యమండలి వారు నిర్వహించిన నాటక పోటీలలో **తెలుగు కోపం** నాటికకు డాక్టర్ రాజారావ్ చేతులమీదుగా ప్రథమ బహుమతిని అందుకున్నారు. చింతపల్లి హనుమంతరావు రచించిన **సుడిగుండాలు** నాటకంను రాష్ట్రంలోని వివిధ పరిషత్తులలో ప్రదర్శించి, 16సార్లు ఉత్తమ నటులుగా బహుమతులు అందుకున్నారు. ఆంధ్ర విశ్వవిద్యాలయం నిర్వహించిన 1958, 1959 నాటకోత్సవాలలో **పునర్జన్మ**, **వీలునామా** నాటకాలు ప్రదర్శించి ఉత్తమ నటులుగా బహుమతులు అందుకున్నారు.  1963, 1966, 1971 సంవత్సరాలలో ఆంధ్ర నాటక కళా పరిషత్తు వాళ్లు నిర్వహించిన నాటకపోటీలలో **చీకటి తెరలు**, **జ్వాల**, **మబ్బులు** మొదలైన నాటికలు ప్రదర్శించి బహుమతులు పొందారు. ఒంగోలుకు అభ్యుధయ నాటకరంగాన్ని పరిచయం చేస్తూ **పెళ్లిచూపులు**, **వెంకన్న కాపురం**, **భలేపెళ్లి** నాటకాలు ప్రదర్శించారు.

## సినిమారంగం
యోగానంద్ దర్శకత్వం వహించిన రారా కృష్ణయ్య సినిమాలో జె.వి. సోమయాజులు, వల్లూరి వెంకట్రామయ్య చౌదరి లతో కలిసి నటించారు. ప్రస్తుతం తెనాలిలో ఉంటున్నారు.

## మూలాలు
* మక్కపాటి కృష్ణమోహన్, నూరేళ్ల తెనాలి రంగస్థలి, నేతి పరమేశ్వశర్మ, పుట. 160.

వర్గం:తెలుగు రంగస్థల నటులు
వర్గం:తెలుగు సినిమా నటులు
వర్గం:మూలాల అందజేత ప్రాజెక్టు
వర్గం:ప్రకాశం జిల్లా రంగస్థల నటులు
వర్గం:ప్రకాశం జిల్లా ఉపాధ్యాయులు
వర్గం:ప్రకాశం జిల్లా సినిమా నటులు
గుంటూరోడు

**గుంటూరోడు** కాప్ప్ అండ్ విజిల్స్ ఎంటర్-టైన్-మెంట్స్ పతాకంపై రాకింగ్ స్టార్ మంచు మనోజ్ హీరోగా ఎస్కే సత్య దర్శకత్వంలో రూపొందుతున్న తెలుగు చిత్రం. 
## తారాగణం
మంచు మనోజ్ సరసన కథా నాయకిగా ప్రగ్యా జైస్వాల్ (కంచె ఫేమ్) నటించనుండగా ముఖ్య పాత్రలలో రాజేంద్రప్రసాద్, సంపత్, కోట శ్రీనివాసరావు, ప్రవీణ్, సత్య, జెమినీ సురేష్, కాశీ విశ్వనాథ్ తదితరులు నటించారు.

## పాటల జాబితా

పదే పదే , రచన : డీ.జే.వసంత్ , గానం.యాజీన్ నిజార్, రమ్య బెహరా 

నెత్తిమీద పెట్టుకుంటా, రచన: భాస్కర భట్ల రవికుమార్, గానం.యాజీన్ నిజార్ 

కదిలే రంగుల విల్లురా, రచన: రామజోగయ్య శాస్త్రి, గానం.విజయ్ యేసుదాస్ 

దండనక , రచన: రామజోగయ్య శాస్త్రి, గానం.అనురాగ్ కులకర్ణి , గీతా మాధురి

## సాంకేతికవర్గం
* సంగీతం: డీజే వసంత్ 
* సినిమాటోగ్రఫీ: సిద్ధార్థ రామస్వామి 
* ఆర్ట్ డైరెక్టర్ సత్య శ్రీనివాస్ 
* ఫైట్ల్: వెంకట్ 
* కో డైరెక్టర్ టి. అర్జున్ 
* ప్రొడక్షన్ ఎగ్జిక్యూటివ్స్: బుజ్జి, సురేష్ రెడ్డి 
* ఎగ్జిక్యూటివ్ ప్రొడ్యూసర్: ప్రభు తేజ 
* నిర్మాత: శ్రీ వరుణ్ అట్లూరి 
* కథ, స్క్రీన్-ప్లే, మాటలు, దర్శకత్వం: ఎస్కే సత్య.
## మూలాలు

వర్గం:2017 తెలుగు సినిమాలు
హెన్రీ డోర్లీ జంతు ప్రదర్శనశాల, అక్వేరియం

**హెన్రీ డోర్లీ జంతు ప్రదర్శనశాల, అక్వేరియం** (**Henry Doorly Zoo and Aquarium** - **హెన్రీ డోర్లీ జూ అండ్ అక్వేరియం**) అనేది యునైటెడ్ స్టేట్స్ ఒమాహ, నెబ్రాస్కాలో ఉన్న ఒక జంతు ప్రదర్శనశాల. ఇది అసోసియేషన్ ఆఫ్ జూస్ అండ్ ఆక్వేరియమ్స్ ద్వారా గుర్తింపు పొందింది, వరల్డ్ అసోసియేషన్ ఆఫ్ జూస్ అండ్ ఆక్వేరియమ్స్ యొక్క మెంబరు. దీని లక్ష్యం పరిరక్షణ, పరిశోధన, ఉల్లాసం, విద్య. ఆగష్టు 2014 లో, ట్రిప్అడ్వైజర్, ప్రపంచవ్యాప్తంగా 275 ప్రధాన జంతుప్రదర్శనశాలల కోసం సమీక్షల యొక్క మిలియన్ల క్రమసూత్ర అవగతముల ఆధారంగా హెన్రీ డోర్లీ జూను "ప్రపంచ అత్యుత్తమ జూ" అని శాన్ డియాగో జూ, లొరో పార్క్వే ఆధిక్యంలో ఉన్నాయని ప్రకటించింది.

## మూలాల జాబితా

వర్గం:జంతుప్రదర్శనశాలలు
ఆరాధ్యుల కోటేశ్వరరావు

**ఆరాధ్యుల కోటేశ్వరరావు**, ప్రముఖ రంగస్థల, సినిమా నటులు.

## జననం
కోటేశ్వరరావు 1962లో తెనాలిలో జన్మించారు. వీరి తండ్రి ఎ.వి.సుబ్బారావు, వీరి సోదరుడు ఆరాధ్యుల వెంకటేశ్వరరావులు కూడా రంగస్థల కళాకారులే.

## రంగస్థల ప్రస్థానం
చిన్నతనం నుండి తన తండ్రి నాటకాలు చూస్తూ పెరిగిన కోటేశ్వరరావుకు నాటకాలపై అభిమానం పెరిగింది. విద్యార్థి దశలోనే పౌరాణిక, సాంఘిక నాటకాలలో నటించారు. 1985లో కళాశాల విద్య పూర్తి చేసి, పూర్తిస్థాయి రంగస్థల నటునిగా స్థిరపడ్డారు. వీరి నటనకు పేక్షకుల నుండి ప్రశంసలు లభించడమేకాకుండా, తెనాలిలో గల ముఖ్యమైన నటులలో ఒకరుగా గుర్తింపబడ్డారు. రాష్ట్రంలోని ప్రధాన పట్టణాలలోనేకాక మద్రాసు కళాసాగర్ లో, బొంబాయి ఆంధ్ర మహాసభలో, ఒరిస్సాలో నాటకాలు ప్రదర్శించి, పేరు ప్రతిష్ఠలు సంపాదించారు. 1994లో మద్రాసులో జరిగిన ప్రపంచ తెలుగు మహాసభలలో శ్రీకృష్ణ తులాభారం నాటకం ప్రదర్శించి, ప్రశంసలు పొందారు.

1992 జూలైలో ఆంధ్రప్రదేశ్ ప్రభుత్వము, తెలుగు విశ్వవిద్యాలయం సంయుక్తంటా నిర్వహించిన రాష్ట స్థాయి నాటక పోటీలకు రాష్ట్రం నలుమూలల నుండి 172 నాటక సమాజాలవారు పాల్గొన్నారు. అందులో తెనాలి నుండి శ్రీ వెంకట లక్ష్మిదుర్గా నాట్యమండలి పేరుతో కోటేశ్వరరావు బృందం ప్రదర్శించిన కృష్ణరాయబారం నాటకం ప్రథమ బహుమతి (రూ. 30,000/-లు నగదు, పెద్ద జ్ఞాపిక, ప్రశంసాపత్రం) పొందింది.

### నటించిన పాత్రలు
* శ్రీకృష్ణుడు
* నారదుడు
* బిల్వమంగళుడు
* భవానీ శంకరుడు
* అర్జునుడు
* శ్రీరాముడు
* తారాశశాంకంలో చంద్రుడు

## సినిమా రంగం
1988లో సినిమారంగానికి వెళ్లి అగ్నిసాక్షి, ఇంద్రజిత్తు, అమ్మకానికో అబ్బాయి మొదలైన సినిమాలలో నటించారు. టి.వి, రేడియోలలో కూడా పాల్గొన్నారు.

## మూలాలు
* ఆరాధ్యుల కోటేశ్వరరావు, నూరేళ్ల తెనాలి రంగస్థలి, నేతి పరమేశ్వర శర్మ, పుట. 167.

వర్గం:తెలుగు రంగస్థల నటులు
వర్గం:1962 జననాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
రక్త శాస్త్రం

**రక్త శాస్త్రం** (**Hematology** - **హెమటాలజీ**) అనేది రక్తానికి సంబంధించిన వ్యాధుల యొక్క అధ్యయనం, రోగ నిర్ధారణ, చికిత్స, నివారణల గురించిన వైద్యశాస్త్రం యొక్క శాఖ. హెమటాలజీ రోగకారణశాస్త్రం యొక్క అధ్యయనం సహా కలిగివుంటుంది.

ఇది రక్తం, రక్త కణాలు, హిమోగ్లోబిన్, రక్త ప్రోటీన్లు, ఎముక మజ్జ, ప్లేట్‌లెట్స్, రక్త నాళాలు, ప్లీహము, గడ్డకట్టే విధానం వంటి వాటి ఉత్పత్తిని ప్రభావితం చేసే వ్యాధుల చికిత్సను కలిగి ఉంటుంది. ఇటువంటి వ్యాధులలో హిమోఫిలియా, సికిల్ సెల్ అనీమియా, రక్తం గడ్డకట్టడం, ఇతర రక్తస్రావం రుగ్మతలు, లుకేమియా, మల్టిపుల్ మైలోమా, లింఫోమా వంటి రక్త క్యాన్సర్లు ఉండవచ్చు. రక్తం యొక్క ప్రయోగశాల విశ్లేషణ తరచుగా వైద్య సాంకేతిక నిపుణుడు లేదా వైద్య ప్రయోగశాల శాస్త్రవేత్తచే నిర్వహించబడుతుంది.

## స్పెషలైజేషన్
హెమటాలజీలో నిపుణులైన వైద్యులను **హెమటాలజిస్టులు** అంటారు. వారి రొటీన్ పనిలో ప్రధానంగా హెమటోలాజికల్ వ్యాధులతో బాధపడుతున్న రోగుల సంరక్షణ, చికిత్స ఉంటుంది, అయితే కొందరు మైక్రోస్కోప్‌లో బ్లడ్ ఫిల్మ్‌లు, బోన్ మ్యారో స్లైడ్‌లను వీక్షించడం, వివిధ హేమటోలాజికల్ పరీక్ష ఫలితాలు, రక్తం గడ్డకట్టే పరీక్ష ఫలితాలను వివరిస్తూ హెమటాలజీ ప్రయోగశాలలో కూడా పని చేయవచ్చు. కొన్ని సంస్థలలో, హెమటాలజిస్టులు హెమటాలజీ ప్రయోగశాలను కూడా నిర్వహిస్తారు. హెమటాలజీ లేబొరేటరీలలో పనిచేసే వైద్యులు, సాధారణంగా వాటిని నిర్వహించేవారు, హెమటోలాజికల్ వ్యాధుల నిర్ధారణలో నైపుణ్యం కలిగిన పాథాలజిస్టులు, వీరిని **హెమటోపాథాలజిస్టులుగా** సూచిస్తారు. హెమటాలజిస్టులు, హెమటోపాథాలజిస్టులు సాధారణంగా రోగనిర్ధారణను రూపొందించడానికి, అవసరమైతే సరైన చికిత్సను అందించడానికి కలిసి పని చేస్తారు. హెమటాలజీ అనేది ఇంటర్నల్ మెడిసిన్ యొక్క ఒక ప్రత్యేకమైన సబ్‌స్పెషాలిటీ, ఇది మెడికల్ ఆంకాలజీ యొక్క సబ్‌స్పెషాలిటీతో వేరుగా ఉంటుంది. హెమటాలజిస్టులు మరింత నైపుణ్యం పొందవచ్చు లేదా ప్రత్యేక ఆసక్తులు కలిగి ఉండవచ్చు, ఉదాహరణకు, ఇందులో:

* హిమోఫిలియా, ఇడియోపతిక్ థ్రోంబోసైటోపెనిక్ పర్పురా వంటి రక్తస్రావం రుగ్మతలకు చికిత్స చేయడం
* లింఫోమా, లుకేమియా (క్యాన్సర్లు) వంటి హెమటోలాజికల్ ప్రాణాంతకతలకు చికిత్స
* హిమోగ్లోబినోపతి చికిత్స
* రక్త మార్పిడి శాస్త్రం, రక్త బ్యాంకు పని
* ఎముక మజ్జ, స్టెమ్ సెల్ మార్పిడి

## మూలాలు

వర్గం:రక్త శాస్త్రం
ఇషా తల్వార్

**ఇషా తల్వార్** (జననం 22 డిసెంబరు 1987) ప్రముఖ భారతీయ నటి. ఎక్కువగా మళయాళ భాషా చిత్రాల్లో నటించారు ఆమె. ఎన్నో యాడ్ లలో మోడల్  గా కెరీర్ ప్రారంభించిన ఇషా 2012లో మళయాళ చిత్రం  తట్టతిన్ మరయతుతో తెరంగేట్రం చేశారు.

## తొలినాళ్ళ జీవితం, విద్యాభ్యాసం
దర్శక, నిర్మాత వినోద్ తల్వార్ కుమార్తె ఇషా. ఆయన బాలీవుడ్ నిర్మాత బోనీ కపూర్ వద్ద పనిచేస్తారు. ముంబైలో జన్మించిన ఆమె 2008లో సెయింట్.గ్జావియర్స్ కళాశాలలో చదువుకున్నారు. 2004లో నృత్య దర్శకుడు తెరెన్స్ లెవిస్ నృత్య పాఠశాలలో చేరి, సాల్సా, హిప్ హాప్, బాలెట్, జాజ్ వంటి నృత్య రీతులు నేర్చుకున్నారు. ఆ తరువాత అదే డ్యాన్స్ అకాడమీలో టీచర్ గా కూడా చేరారు.
## సినిమాలు

## టెలివిజన్

## వెబ్ సిరీస్

## References

వర్గం:1987 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
బెట్ ద్వారక

**బెట్ ద్వారక** **లేక** **శంఖోదర్** గుజరాత్‌లో ఓఖా పట్టణం నుండి 3 కి.మీ. దూరంలో నున్న ఒక దీవి. కచ్ సింధుశాఖలో ఉన్న ఈ దీవి 13 కి.మీ. పొడవు, 4 కి.మీ సగటు వెడల్పూ కలిగి ఉంది. ఇది ద్వారక పట్టణం నుండి 30 కి.మీ ఉత్తరంగా ఉంది.

## చరిత్ర

బెట్ ద్వారక మహాభారతం, స్కాందపురాణాల్లో చెప్పిన ద్వారకా నగరంలోని భాగంగా భావిస్తారు. గుజరాతీ పండితుడు ఉమాశంకర్ జోషి, మహాభారతం సభాపర్వంలో ప్రస్తావించిన అంతర్ద్వీపం అంటే బెట్ ద్వారకయే అని చెప్పాడు. ద్వారకకు చెందిన యాదవులు పడవలపై అక్కడికి వెళ్ళేవారు. ఈ ద్వీపంలో విస్తారంగా దొరికే శంఖాల కారణంగా దీనికి శంఖోదర్ అనే పేరు వచ్చింది. సముద్ర అంతర్భాగంలో దొరికిన పురాతత్వ అవశేషాలను బట్టి అక్కడ అంతిమ హరప్పా కాలం నాటిది కానీ తదనంతర కాలంనాటిది కానీ అయిన నివాస స్థావరం ఉండేదని తెలుస్తోంది. దాన్ని మౌర్య సామ్రాజ్యం నాటిదిగా చెప్పగలిగే బలమైన ఆధారాలున్నాయి. అది ఓఖా మండలానికి లేదా కుశద్వీపానికి చెందినది. సా.శ. 574 నాటి సింహాదిత్యుని రాగి శాసనంలో ద్వారక ప్రసక్తి ఉంది. అతడు వల్లభికి మంత్రి, ద్వారక రాజైన వరాహదాసు కుమారుడు.

ఈ దీవి బరోడా గయక్వాడ్ పాలనలో ఉండేది. 1857 నాటి మొదటి స్వాతంత్ర్య యుద్ధంలో వఘేర్లు ఈ ప్రాంతాన్ని ఆక్రమించుకున్నారు. తిరిగి 1859 లో గయక్వాడ్, బ్రిటిషు వారు, ఇతర సంస్థానాధీశులూ కలిసి ఈ ప్రాంతాన్ని వశపరచుకున్నారు.

స్వాతంత్ర్యం తరువాత, ఈ ప్రాంతం సౌరాష్ట్ర రాష్ట్రంలో అంతర్భాగమైంది. రాష్ట్రాల పునర్వ్యవస్థీకరణలో ఇది బాంబే రాష్ట్రంలో భాగమైంది. బాంబే రాష్ట్రం నుండి గుజరాత్ వేరు పడినపుడు, ఈ ప్రాంతం గుజరాత్‌లోని జామ్‌నగర్ జిల్లాలో భాగమైంది. 2013 లో జామ్‌నగర్ జిల్లా నుండి దేవభూమి జిల్లాను ఏర్పరచినపుడు ఈ ప్రాంతం కొత్త జిల్లాలో భాగమైంది. 

## పురాతత్వం
1980 లో చేసిన పరిశోధనలలో సిద్దీ బావా పీర్ దర్గా వద్ద అంతిమ హరప్పా కాలానికి చెందిన మట్టి పాత్రలు, ఇతర వస్తువులూ లభించాయి. 1982 లో 580 మీటర్ల పొడవైన రక్షణ కుడ్యాన్ని కనుగొన్నారు.  అది సా.పూ. 1500 నాటిది. అది ఉప్పెన కారణంగా దెబ్బతిని మునిగిపోయి ఉండవచ్చని భావిస్తున్నారు. అక్కడ దొరికిన వస్తువులలో అంతిమ హరప్పన్ ముద్ర, లిపి లిఖించి ఉన్న ఒక జాడీ, రాగి పనివారి మూస, రాగి చేపల గాలం ఉన్నాయి. తవ్వకాల్లో దొరికిన ముక్కలైన పడవలు, రాతి లంగర్లు రోమన్లతో వాణిజ్య సంబంధాలుండేవని సూచిస్తున్నాయి. దీవిలో ఉన్న దేవాలయాలు 18 వ శతాబ్దాంతంలో నిర్మించారు.

## ఆరాధ్య స్థలాలు
ద్వారకాధీశ, కేశవరాయ్‌జీ దేవాలయాలు శ్రీకృష్ణుని ఆలయాలు. హనుమాన్ దండి, వైష్ణవ్ మహాప్రభు బేఠక్‌లు ఇతర యాత్రా స్థలాలు. సిద్ద్ది బావా పీర్ దర్గా, హాజీ కిర్మాయ్ దర్గా, ఓ గురుద్వాఅరా కూడా ఇక్కడ ఉన్నాయి. 

## రవాణా
ఓఖా నుండి ఫెర్రీపై బెట్ ద్వారక చేరుకోవచ్చు. ఇక్కడ రూ 400 కోట్ల ఖర్చుతో 2 కి.మీ. పొడవైన వంతెనను కట్టాలని ప్రతిపాదించారు. 

## చిత్రమాలిక

Hanuman-Dandi-Temple-dwarka.jpg|thumb|Hunuman Dandi temple
Shri Keshavraiji Temple Main Gate.jpg|thumb|Shri Keshavraiji Temple Main Gate
Gurudwara Bet Dwarka.jpg|thumb|Gurudwara Bet Dwarka
Samudratiram at bet dvaraka.JPG|thumb|Sea from Bet Dwarka
Bet dvaraka padavalu.JPG|thumb|Ferry boats
Camp on Dunny Point.jpg|thumb|Camps at Dunny Point


## మూలాలు

వర్గం:సింధు లోయ నాగరికత
మల్లాది గోవిందశాస్త్రి

**మల్లాది గోవిందశాస్త్రి** రంగస్థల నటులు.

## జననం
గోవిందశాస్త్రి 1887, సెప్టెంబరు 12న జోగయ్యగారు, కోటమ్మ దంపతులకు గుంటూరులో జన్మించారు.

## రంగస్థల ప్రస్థానం
బాల్యంనుండే నాటకాలపై మక్కువ ఉన్న గోవిందశాస్త్రి గుంటూరు నాటక కంపెనీలలో కొంతకాలం నటుడిగా పనిచేశారు. 1920లలో ప్రాంతంలో తెనాలిలోని శ్రీకృష్ణ హిందూ థియేటర్ లో నెలకు రూ.30 లు జీతంతో నటుడిగా చేరారు. అదేసమయంలో స్థానం నరసింహరావు స్త్రీ పాత్రకోసం ఆ కంపెనీలోనే చేరారు. గోవిందశాస్త్రి పురుషపాత్రలు, స్థానం నరసింహరావు స్త్రీ పాత్రలు పోషించేవారు. కానీ నాటకాలకు వచ్చే ఆదాయం క్రమక్రమంగా తగ్గిపోవడంతో, నష్టాలనుండి తేరుకోలేకపోవడంతో కంపెనీ నిర్వాహకులు కంపెనీని మూసివేశారు. కొన్నిరోజులకు తెనాలిలో ఇల్లు కొనుక్కున్నారు. అయితే భార్య చనిపోవడం, ఇల్లు అమ్మడం, నాటక కంపెనీ మూసివేయడం ఇలా ఒకదానివెంట ఇంకోటి రావడంతో, తెనాలి వదలి విజయవాడ చేరి, కొంతకాలం వీధి బడి నడిపారు. చివరి దశలో దారుణమైన దరిద్రం అనుభవించి తనువు చాలించారు.

పురాణం సూరిశాస్త్రి తన వాట్యాంభుజంలో గోవిందశాస్త్రి గురించి గొప్పగా పొగుడుతూ వ్రాశారు. అంతేకాకుండా గోవిందశాస్త్రి నటన గురించి ఆరోజుల్లో తరచుగా పత్రికలలో వార్తలు వస్తుండేవి.

### నటించిన పాత్రలు
* కృష్ణుడు 
* సారంగధరుడు 
* దుర్యోధనుడు 
* నలుడు 
* యముడు 
* భీముడు 
* హరిశ్చంద్రుడు 
మొదలైన పాత్రలేకాకుండా, స్త్రీ పాత్రలు కూడా పోషించారు.

## బహుమతులు - సన్మానాలు
* 1917లో విజయవాడలో హరిశ్చంద్ర నాటకం పోటీలో పాల్గొని ప్రథమ బహుమతి సంపాదించారు
* 1925లో, 1954లో గుంటూరులో ఘన సన్మానాలు అందుకున్నారు

## మూలాలు
* మల్లాది గోవిందశాస్త్రి, నూరేళ్ల తెనాలి రంగస్థలి, నేతి పరమేశ్వశర్మ, పుట. 172.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:1887 జననాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
రాణీ ముఖర్జీ సినిమాల జాబితా

alt=Rani Mukerji is looking directly at the camera|thumb|2009లో దిల్ బోలే హడియప్పా! సినిమా ఫంక్షన్ లో రాణీ
**[[రాణీ ముఖర్జీ]],** ప్రముఖ బాలీవుడ్ నటి. బియర్ ఫూల్(1996) అనే బెంగాలీ చిత్రంలో సహాయనటి పాత్రతో తెరంగేట్రం చేశారు ఆమె. 1997లో రాజా కీ ఆయేగీ బారాత్ సినిమాలో తొలిసారి ప్రధాన పాత్రలో నటించారు రాణీ. ఈ సినిమాలోని నటనకు స్ర్కీన్ పురస్కారాల్లో ప్రత్యేక జ్యూరీ అవార్డు కూడా అందుకున్నారామె. 1998లో ఆమిర్ ఖాన్ సరసన గులాం సినిమాలో చేశారు. ఆ తరువాత షారుఖ్ ఖాన్తో కలసి ఆమె నటించిన కుచ్ కుచ్ హోతా హై సినిమాతో తన మొదటి అతిపెద్ద విజయం సాధించారు. ఈ సినిమాలోని నటనకు ఫిలింఫేర్ ఉత్తమ సహాయ నటి పురస్కారం గెలుచుకున్నారు రాణీ. ఆ తరువాత ఎన్నో చిత్రాల్లో హీరోయిన్ పాత్రల్లో నటించారు ఆమె. హలో బ్రదర్(1999), నాయక్: ది రియల్ హీర్(2001) వంటి సినిమాల్లో నటించినా, అవి పెద్దగా విజయవంతం కాలేదు.

; 2001
* కభీ ఖుషీ కభీ గమ్
* బంటీ ఔర్‌ బబ్లీ 2 (2021)
* మర్దానీ (2014)
* మర్దానీ 2 (2019) 
* చల్తే చల్తే
* బ్లాక్
## References



వర్గం:సినిమా నటీమణులు
వర్గం:హిందీ సినిమా నటీమణులు
అబ్దుస్ సలం

**మహమ్మద్ అబ్దుస్ సలం** (పంజాబీ, ; ; 29 జనవరి 192621 నవంబర్ 1996), పాకిస్తానీ సిద్ధాంత భౌతికశాస్త్రవేత్త. 20వ శతాబ్ది సిద్ధాంత భౌతిక శాస్త్ర రంగంలో సుప్రసిద్ధ వ్యక్తి, 1979లో భౌతికశాస్త్రంలో నోబెల్ బహుమతిని ఎలక్ట్రోవీక్ యూనిఫికేషన్ సిద్ధాంతం విషయమై చేసిన కృషికి షెల్డన్ గ్లాషోవ్, స్టీవెన్ వీన్ బర్గ్ లతో కలిసి పంచుకున్నారు. అబ్దుస్ సలం నోబెల్ బహుమతి అందుకున్న మొట్టమొదటి పాకిస్తానీయుడు, సైన్స్ విభాగంలో నోబెల్ బహుమతి పొందిన తొలి ముస్లిం, ఏ విభాగంలోనైనా ఇస్లామిక్ దేశం నుంచి నోబెల్ అందుకున్నవారిలో రెండవవారు (మొదటి వ్యక్తి ఈజిప్టు నుంచి అన్వర్ సాదత్).

1960 నుంచి 1974 వరకూ సలం పాకిస్తాన్ ప్రభుత్వ ఉన్నత స్థాయి సైన్స్ సలహాదారు హోదాలో పాకిస్తాన్ లో శాస్త్ర సాంకేతిక పరిశోధన సదుపాయాల అభివృద్ధిపై ప్రధానమైన, కీలకమైన పాత్ర పోషించారు. సలం సైద్ధాంతిక, పదార్థిక భౌతిక శాస్త్రం పరిశోధనల అభివృద్ధికి కృషిచేయడమే కాకుండా దేశంలో ఉన్నత స్థాయి శాస్త్ర పరిశోధన సామర్థ్యం పెంపుకు కూడా చక్కని కృషి సల్పారు. ఆయన స్పేస్ అండ్ అప్పర్ అట్మాస్ఫియర్ రీసెర్చ్ కమిషన్ (సుపార్కో) వ్యవస్థాపక డైరెక్టర్, పాకిస్తాన్ అణు విద్యుత్ కమిషన్ లో సిద్ధాంత భౌతికశాస్త్ర విభాగం ఏర్పాటుకు ప్రధాన కారకుడు. సైన్స్ సలహాదారుగా సలం పాకిస్తాన్ అణు విద్యుత్ ఉపయోగంలోనూ, 1972లో పాకిస్తాన్ అణుబాంబ్ ప్రాజెక్టుపైనా కృషిచేశారు.; దీని వల్ల ఆయనను ఈ ప్రాజెక్టుకు "సాంకేతిక పితామహుడు" అని వ్యవహరిస్తారు. 1974లో పాకిస్తాన్ పార్లమెంట్ అబ్దుస్ సలం శాఖ అయిన అహ్మదియా శాఖను, ఉద్యమాలను ఇస్లామేతరమని గుర్తిస్తూ వివాదాస్పద బిల్లును ఆమోదించాకా అందుకు నిరసనగా పాకిస్తాన్ నుంచి బయటకు వెళ్ళిపోయారు. 1998లో, దేశం అణుపరీక్ష నిర్వహించాకా పాకిస్తాన్ ప్రభుత్వం పాకిస్తాన్ శాస్త్రవేత్తలు అన్న సీరీస్ లో భాగంగా ఆయన సంస్మరణాత్మక తపాలా స్టాంపు వేసింది.

సలం ప్రధానమైన ఘనతల్లో పాటి-సలం మోడల్, మాగ్నటిక్ ఫోటాన్, వెక్టర్ మెసొన్, గ్రాండ్ యూనిఫైడ్ థియరీ వంటివాటిపై చేసిన కృషి, అత్యంత ప్రధానంగా ఎలెక్ట్రోవీక్ థియరీ వంటివి ఉన్నాయి. ఎలెక్ట్రో వీక్ థియరీపై చేసిన కృషికే ఆయనకు నోబెల్ బహుమతి లభించింది. సలం క్వాంటం ఫీల్డ్ థియరీపైన, లండన్ ఇంపీరియల్ కళాశాలలో మేథమెటిక్స్ అభివృద్ధి విషయంలోనూ ప్రధాన కృషి చేశారు. తన విద్యార్థి రియాజుద్దీన్ ద్వారా న్యూట్రినోల ఆధునిక సిద్ధాంతం, న్యూట్రాన్ స్టార్స్, బ్లాక్ హోల్స్ లకు, క్వాంటమ్ మెకానిక్స్, క్వాంటం ఫీల్డ్ థియరీలను ఆధునికీకరించడంలోనూ కృషిచేశారు. ఉపాధ్యాయునిగానూ, సైన్స్ ను విస్తృతంగా అభివృద్ధి చేయడంలో కృషిచేసిన వ్యక్తిగానూ సలంను పాకిస్తాన్ గణిత, సిద్ధాంత భౌతికశాస్త్ర పితామహునిగా గుర్తిస్తారు. ప్రపంచ భౌతికశాస్త్ర సముదాయంలో పాకిస్తానీ భౌతిక శాస్త్ర కృషికి గుర్తింపు వచ్చేందుకు ఆయన తీవ్రంగా కృషిచేశారు. మరణించేంతవరకూ భౌతిక శాస్త్రానికి తన కృషిని అందిస్తూ వచ్చారు, అభివృద్ధికి నోచుకోని దేశాల్లో శాస్త్ర సంకేతికాభివృద్ధి ప్రాముఖ్యత గురించి తన గొంతు వినిపిస్తూనే వచ్చారు.

## మూలాలు

వర్గం:1926 జననాలు
వర్గం:1996 మరణాలు
వర్గం:భౌతిక శాస్త్రంలో నోబెల్ బహుమతి గ్రహీతలు
వర్గం:నోబెల్ బహుమతి పొందిన పాకిస్తానీలు